
Projekt „Partnerstvo za novi posao: zapošljavanje žena na području Vukovarsko-srijemske županije u svrhu podizanja kvalitete života osobama u nepovoljnom položaju“

Na temelju članka 8.4. i u skladu s člankom 3. Opća načela u Postupcima nabave za osobe koje nisu obveznici Zakona o javnoj nabavi, u postupku nabave kućanskih i osnovnih potrepština za krajnje korisnike projekta „Partnerstvo za novi posao: zapošljavanje žena na području Vukovarsko-srijemske županije u svrhu podizanja kvalitete života osobama u nepovoljnom položaju“, evidencijski broj nabave:UP.02.1.1.0137-1, „Bolji svijet“ udruga osoba s invaliditetom (u daljnjem tekstu Naručitelj) objavljuje kako se 
Pravovremenim Zahtjevom za pojašnjenje/prijedlog navodi:
· Dopuna/izmjena jamstva za uredno ispunjenje Ugovora u slučaju povrede ugovornih obveza i to kod čl. 7. Prilog VII, Obrazac ugovora koji je sastavni dio Dokumentacije na nadmetanje kao i Dokumentacija za javno nadmetanje stavka 15.3. Jamstva da u tekstu gdje se navodi bankovno jamstvo kao jamstvo izvršenja ugovornih obveza treba navesti „ili bjanko zadužnicu“ kao mogućnost izbora jamstva urednog izvršenja svih ugovornih obveza. 
Obrazloženje: Dokumenti koji su prihvatljivi kao jamstva za uredno izvršenje ugovora, otklanjanje nedostataka u jamstvenom roku po definiciji su i bankarska garancija i bjanko zadužnica. Kako ishodovanje bankarske garancije Ponuditelju stvara značajnije troškove u odnosu na troškove ishodovanja bjanko zadužnice i zauzima određeni postotak sredstava koji stoji rezerviran u banci određeno vrijeme, a bjanko zadužnica koju čl. 215. Ovršnog zakona definira kao ispravu potvrđenu kod javnog bilježnika kojom dužnik daje suglasnost da se radi naplate tražbine zaplijene svi njegovi računi u bankama te joj je i svrha osiguranje naplate tražbine i s tim u svezi jačanje pravnog položaja vjerovnika. Obzirom kako bankarska garancija i bjanko zadužnica imaju svrhu osiguranja jamstva urednog izvršenja ugovornih obveza u  dokumentaciji o nabavi Naručitelja treba navesti bjanko zadužnicu. 


Prihvaća se obrazloženi prijedlog dopune Dokumentacije za javno nadmetanje kako jamstva za uredno ispunjenje Ugovora u slučaju povrede ugovornih obveza treba sadržavati u tekstu pored bankovnog jamstva  „ili bjanko zadužnicu“. 
Obrazloženje Povjerenstva za provedbu postupaka javne nabave-NOJN: Mogućnost ponude bjanko zadužnice kao instrumenta osiguranja olakšava Ponuditeljima brže i povoljnije sudjelovanje na natječaju, a istovremeno su i zahtjevi Naručitelja za jamstvom osigurani čime se poštuje načelo nediskriminacije i jednakog tretmana.

Ostali dio Dokumentacije za nadmetanje ostaje nepromijenjen.
Obzirom kako nema značajnih izmjena u tekstu Dokumentacije o nabavi i iste nisu od bitnog značaja i utjecaja na podnošenje ponuda, ne mijenja se rok za dostavu ponuda.
Dostupno na: http://strukturnifondovi.hr/nabave i http://www.bolji-svijet.hr 

Povjerenstvo za provedbu postupaka javne nabave-NOJN
„Bolji svijet“ udruga osoba s invaliditetom

www.esf.hr Projekt je sufinancirala Europska unija iz Europskog socijalnog fonda.




